CELEX: C2007/297/18
Language: fi
Date: 2007-12-08 00:00:00
Title: Asia C-241/06: Yhteisöjen tuomioistuimen tuomio (kolmas jaosto) 11.10.2007 (Hanseatisches Oberlandesgerichtin (Saksa) esittämä ennakkoratkaisupyyntö) — Lämmerzahl GmbH v. Freie Hansestadt Bremen (Julkiset hankinnat — Direktiivi 89/665/ETY — Julkisia hankintoja koskeviin sopimuksiin liittyvät muutoksenhaku m enettelyt — Preklusiivinen määräaika — Tehokkuusperiaate)

8.12.2007   
            
            
               FI
            
            
               Euroopan unionin virallinen lehti
            
            
               C 297/12
            
         Yhteisöjen tuomioistuimen tuomio (kolmas jaosto) 11.10.2007 (Hanseatisches Oberlandesgerichtin (Saksa) esittämä ennakkoratkaisupyyntö) — Lämmerzahl GmbH v. Freie Hansestadt Bremen
   (Asia C-241/06) (1)
   
   (Julkiset hankinnat - Direktiivi 89/665/ETY - Julkisia hankintoja koskeviin sopimuksiin liittyvät muutoksenhakumenettelyt - Preklusiivinen määräaika - Tehokkuusperiaate)
   (2007/C 297/18)
   Oikeudenkäyntikieli: saksa
   Ennakkoratkaisua pyytänyt tuomioistuin
   Hanseatisches Oberlandesgericht
   Pääasian asianosaiset
   
      Kantaja: Lämmerzahl GmbH
   
      Vastaaja: Freie Hansestadt Bremen
   Oikeudenkäynnin kohde
   Ennakkoratkaisupyyntö — Hanseatisches Oberlandesgericht — Julkisia tavaranhankintoja ja rakennusurakoita koskeviin sopimuksiin liittyvien muutoksenhakumenettelyjen soveltamista koskevien lakien, asetusten ja hallinnollisten määräysten yhteensovittamisesta 21.12.1989 annetun neuvoston direktiivin 89/665/ETY (EYVL L 395, s. 33), sellaisena kuin se on muutettuna julkisia palveluhankintoja koskevien sopimusten tekomenettelyjen yhteensovittamisesta 18.6.1992 annetulla neuvoston direktiivillä 92/50/ETY (EYVL L 209, s. 1), 1 artiklan 1 ja 3 kohdan tulkinta — Valitusoikeuden puuttuminen sellaista hankintaviranomaisen päätöstä vastaan, jolla on tehty sopimus, jonka arvon on arvioitu olevan pienempi kuin 200 000 euroa — Kaikkien väitteiden prekludoituminen sen vuoksi, että sopimuksen arvo arvioitiin virheellisesti hankintailmoitusta julkaistaessa
   Tuomiolauselma
   
               1)
            
            
               Julkisia tavaranhankintoja koskevien sopimustentekomenettelyjen yhteensovittamisesta 14.6.1993 annetun neuvoston direktiivin 93/36/ETY, sellaisena kuin se on muutettuna 13.9.2001 annetulla komission direktiivillä 2001/78/EY, 9 artiklan 4 kohdan ja liitteen IV mukaan tämän direktiivin soveltamisalaan kuuluvaa hankintaa koskevassa ilmoituksessa on mainittava kyseessä olevan hankinnan kokonaismäärä tai -laajuus. Tällaisen maininnan puuttumiseen on voitava hakea muutosta julkisia tavaranhankintoja ja rakennusurakoita koskeviin sopimuksiin liittyvien muutoksenhakumenettelyjen soveltamista koskevien lakien, asetusten ja hallinnollisten määräysten yhteensovittamisesta 21.12.1989 annetun neuvoston direktiivin 89/665/ETY 1 artiklan 1 kohdan nojalla, sellaisena kuin tämä direktiivi on muutettuna julkisia palveluhankintoja koskevien sopimusten tekomenettelyjen yhteensovittamisesta 18.6.1992 annetulla neuvoston direktiivillä 92/50/ETY.
            
         
               2)
            
            
               Direktiivin 89/665, sellaisena kuin se on muutettuna direktiivillä 92/50, ja erityisesti sen 1 artiklan 1 ja 3 kohdan kanssa on ristiriidassa se, että kansallisessa lainsäädännössä säädettyä prekluusiosääntöä sovelletaan niin, että tarjoajalta evätään oikeus hakea muutosta julkisia hankintoja koskevien sopimusten tekomenettelyjen valintaan tai tämän hankinnan arvon arviointiin silloin, kun hankintaviranomainen ei ole selvästi ilmoittanut kyseisen hankinnan kokonaismäärää tai -laajuutta asianomaiselle tarjoajalle. Mainitun direktiivin samojen säännösten kanssa on ristiriidassa myös se, että tällainen sääntö ulotetaan yleisesti muutoksenhakuihin, jotka koskevat hankintaviranomaisen päätöksiä, mukaan lukien ne, jotka on tehty tässä prekluusiosäännössä vahvistettua määräpäivää myöhemmissä hankintamenettelyn vaiheissa.
            
         
      (1)  EUVL C 212, 2.9.2006.